NaiveNeuron/SloPal huggingface dataset:
Matovič, Igor, poslanec NR SR (2012-07-02):
Pán predsedajúci, dámy a páni, budem stručný, lebo sa v podstate téma zase, znova opakuje. Čiže to isté mi vadí pri tomto návrhu zákona. Takto. Najprv, teší ma, samozrejme, úmysel, že ako zase hľadať nejakú tú mieru spravodlivosti a hľadať vlastne spravodlivosť. Vadí mi tam zase, znova paušalizácia, že dávame všetkých vlastne do nejakého jedného vreca. Tá, de facto to, že ideme retroaktívne dozadu, že pozeráme na predošlé štyri roky. To, čo vlastne, argumenty, ktoré boli spomenuté pri tom predošlom zákone. Že ako, ak takto nastavíme odteraz podmienky do budúcna, že odteraz ľudia budú vedieť, ak takto budete pracovať alebo nebudete pracovať, tak toto vás v budúcnosti za to čaká, a tak sa to prejaví na príspevku pri narodení, na príplatku k príspevku pri narodení dieťaťa, tak to bude fér. Nebolo by fér teraz spätne, keďže tí ľudia nevedeli o tých podmienkach, spätne ich za to dnes nejako trestať. Samozrejme, súhlasím s tým, že bolo by ideálne a bol by to krásny svet, ak by sa nám všetky deti rodili iba z lásky. Ale v situácii, keď mnohé rodiny nevedia ako vyžiť, žijú z rúk do úst a v tejto situácii, keď my chceme, aby tieto rodiny mali deti, aj tie rodiny samé chcú deti, tak si myslím, že príspevok pri narodení dieťaťa je aspoň čiastočná motivácia alebo čiastočné odškodnenie, alebo čiastočná pomoc za to, že tieto rodiny sa vzdávajú určitého komfortu tým, že vlastne matka, keďže chlapi zatiaľ deti nerodia, odchádza z práce. To je všetko.
B. Bugár, podpredseda NR SR: (2005-02-04):
(Hlasovanie.) Prítomných 129 poslancov, 111 za návrh, 13 sa zdržali hlasovania, 5 nehlasovali. Konštatujem, že tieto body zo spoločnej správy sme schválili. Nech sa páči. J. Miklušičák, poslanec: Teraz budeme hlasovať o bode 15 s návrhom gestorského výboru neschváliť.
M. Hort, podpredseda NR SR: (2009-04-16):
Uzatváram možnosť prihlásiť sa s faktickou poznámkou a slovo má pán poslanec Petrák. Nech sa páči.
Bublavý, Dušan, poslanec NR SR (2014-05-29):
Pán predseda, o treťom pozmeňujúcom návrhu Jána Mičovského, štátna komisia, nemôžeme hlasovať, keďže sme schválili bod 3 spoločnej správy. Pán predseda, dajte hlasovať o pozmeňujúcom a doplňujúcom návrhu Martina Poliačika, voľby zo zahraničia.
Blanár, Juraj, podpredseda NR SR (2023-06-22):
Ďakujem pánovi ministrovi zdravotníctva za okamžitú reakciu na interpeláciu. Ako som spomenul, pán minister je povinný z rokovacieho poriadku doručiť písomnú odpoveď tak či tak pánovi poslancovi Mičovskému. Vážené pani poslankyne, páni poslanci, vážení páni poverení ministri, pani poverená ministerka, týmto vyhlasujem bod programu interpelácie za uzavretý. Chcem všetkým povereným pani ministerkám aj pánom ministrom poďakovať za účasť a ďakujem im aj za prítomnosť a môžu sa rozísť po svojich povinnostiach. My budeme pokračovať ďalej v rokovaní Národnej rady, tak ako sme si schválili pri úprave programu prebiehajúcej schôdze, a preto pristúpime v rokovaní v prvom čítaní, pardon, v druhom čítaní o vládnom návrhu zákona o premenách obchodných spoločností a družstiev a o zmene a doplnení niektorých zákonov . Je to vládny návrh zákona, ktorý je pod parlamentnou tlačou 1557, spoločná správa je pod tlačou 1557a. Poprosím dočasne poverenú pani ministerku spravodlivosti Janu Dubovcovú, aby tento vládny návrh zákona v pléne odôvodnila. Nech sa páči, pani ministerka, máte slovo.
Šimečka, Michal, podpredseda NR SR (2023-11-15):
Ďakujem veľmi pekne. Pani poslankyňa Števulová.
Klus, Martin, podpredseda NR SR (2019-10-24):
Ďakujem pekne, pán podpredseda vlády. Pýtam sa, či sa pán poslanec chce opýtať doplňujúcu otázku. Nech sa páči.
M. Číž, podpredseda NR SR: (2006-10-18):
Pýtam sa, pán minister, či chcete zaujať stanovisko k rozprave? Ďakujem. Pán spravodajca? Nech sa páči.
Hrnčiar, Andrej, podpredseda NR SR (2017-04-07):
Končím možnosť nahlásiť sa s faktickou poznámkou. Nech sa páči, pani poslankyňa Gaborčáková.
B. Bugár, podpredseda NR SR: (2004-09-09):
(Hlasovanie.) Prítomných je 127 poslancov, za 116, proti 1, zdržali sa 10. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Nech sa páči, pán spravodajca. J. Malchárek, poslanec: Ďakujem pekne, pán predsedajúci, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky uvedený návrh schvaľuje.
Krajčír, Ľuboš, poslanec NR SR (2021-03-18):
Termín hlasovania bude zajtra o jedenástej.
Zajac, Pavol, poslanec NR SR (2013-10-29):
Vážená pani predsedajúca, vážené dámy a páni, chcem doplniť ústnym vystúpením odpoveď č. 41, ktorú mi napísal premiér Róbert Fico. V prvom rade sa chcem spýtať, pani predsedajúca, kde je...? A práve tu je pán minister vnútra, ktorý zastupuje premiéra, ďakujem, lebo keď som začal vystupovať k tejto odpovedi k pánovi premiérovi, ale aj ďalšia odpoveď pánovi Kaliňákovi, tak som akceptoval, že pán minister bol na výbore pre obranu a bezpečnosť, následne som bol prekvapený, že aj po skončení výboru tu nebol. Takže teším sa, že už tu je. Takže iba doplním to, čo som vystupoval písomne. Chcel som pánovi premiérovi darovať túto fotografiu (ukázanie fotografie plénu), ktorá je z toho inkriminovaného dňa, keď sa vo Vranove nad Topľou na tribúne podpisovalo memorandum s firmou Grandwood, a požiadam pána Kaliňáka, ktorý ho zastupuje, aby mu odovzdal túto fotografiu, aby si ju zavesil v svojej pracovni, keď ho ešte raz budú napadať takéto populistické riešenia, aby si spomenul, akou hanbou, akou blamážou takéto populistické riešenia môžu skončiť. Mimochodom, na podpise tohto memoranda sa zúčastnil aj minister hospodárstva, ale aj minister životného prostredia pán Žiga, veľmi by ma zaujímalo, že čo tam robil pri podpise tohto memoranda, či to nejako súvisí s veľkými objemami drevnej hmoty, ktorá mala byť dodávaná do tejto fabriky, a takisto na tejto fotografii je prešovský župan, už 12-ročný župan Peter Chudík, ktorý vo viacerých diskusiách a vyhláseniach tvrdí, že on nemá s nezamestnanosťou v kraji nič spoločné. Nuž zaujímalo by ma, prečo potom chodí na takúto tribúnku, keď sa podpisuje memorandum, kde sa mala uskutočniť investičná pomoc pre firmu v objeme 21 miliónov. Tak dovoľte mi, pán minister vnútra, aby som vám odovzdal túto fotografiu, dajte ju premiérovi, nech si ju zarámuje v pracovni. Ďakujem.
Čepček, Martin, poslanec NR SR (2022-10-07):
Ďakujem pekne. Pán poslanec, veľmi si vážim, že si predniesol tieto pozmeňovacie návrhy. Každopádne treba si uvedomiť, systém pripojenia fotovoltiky, a na to chcem reagovať, do siete je veľmi zložitý a veľmi dlhý. Z osobnej skúsenosti viem, že tam sa minimálne dva mesiace čaká na súhlas distribučnej, plus, plus nejaké, prehliadka tej danej nehnuteľnosti, kde sa budú umiestňovať tie panely, potom sa dva mesiace čaká na výrobu tých ukotvovacích častí, potom je tam inštalácia a ďalej sa čaká na distribučnú spoločnosť, pokiaľ vôbec dá súhlas. To znamená, ja som ti veľmi vďačný za pozmeňováky, ktoré by mali zvýšiť tú rýchlosť, ktorou by sa mali tieto pripájať, ale treba si uvedomiť ešte aj veci, že v podstate dosť veľa stroskotáva týchto pripojení aj na tých dotáciách od štátu, ktoré pripojenie fotovoltiky hlavne do siete, pokiaľ je, tak to trvá niekedy aj rok, čo sa mi zdá byť veľmi dlhá doba. Z vlastnej skúsenosti aj skúsenosti môjho okolia, keď to ide bez dotácie, trvá to zhruba šesť-sedem mesiacov, ale pokiaľ je to s dotáciou, je to veľmi natiahnuté. Možno by bolo dobré zvýšiť aj počet tých technikov, ktorí to môžu robiť obhliadky. Ja osobne čakám na technika takmer tretí mesiac, to znamená, ozval sa mi predvčerom a je tam termín do dvoch mesiacov. To znamená, všetko je to fajn, len v tej praxi to treba nejakým spôsobom ešte možno pohnať ďalej. Ďakujem.
Kolíková, Mária, poslankyňa NR SR (2022-11-10):
... určite áno, samozrejme. Ja si myslím, že predseda hnutia OĽANO tiež by mi k tomu pridal nejakú tú poznámočku, tu by bola určite zhoda, určite pán poslanec Susko určite od vás by som si všeličo vypočula. Takže takto tu máte ministra, ktorému všetci dôverujete. Ja som veľmi rada, že toto materiálne zabezpečenie bude robiť on, pretože úplne najhoršie teraz pre justíciu je, že ešte... (Prerušenie vystúpenia časomerom.)
Paška, Pavol, predseda NR SR (2013-12-17):
Dobre. Dámy a páni, chcem, predpokladám, že je to so súhlasom klubov. Dobre? Už aj včera a predtým sme takýmto spôsobom presúvali niektoré body programu, na čo je, samozrejme, potrebný súhlas klubov, nech zbytočne nemáme administratívu, aby ste to nemali, aby ste to nemuseli znovu podávať. Takže predpokladám, že všetky, aj tie návrhy, ktoré odzneli aj včera, mali súhlas klubov, to znamená na zmenu programu. Dobre, ďakujem pekne, len formálne, aby to bolo v poriadku. Dobre, ďakujem pekne. Budeme teraz hlasovať. Poprosím pani poslankyňu Gibalovú, pardon, pardon, ospravedlňujem sa, Monika. Poprosím, budeme teraz hlasovať o písomných odpovediach členov vlády na interpelácie poslancov. Je to tlač 750. Pani podpredsedníčka Erika Jurinová, pán poslanec Alojz Hlina a pani poslankyňa Magdaléna Vášáryová považujú alebo nepovažujú písomné odpovede členov vlády na ich interpelácie za uspokojivé. Budeme teraz hlasovať o tomto ich stanovisku. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané na 25. schôdzi Národnej rady Slovenskej republiky a do 6. novembra 2013 , tlač 750.) (Hlasovanie.) 138 prítomných, 59 za, 76 proti, 3 sa zdržali. Tento návrh sme neschválili. Budeme teraz hlasovať o uznesení, ktorým berieme na vedomie písomné odpovede členov vlády na interpelácie poslancov písomne podané predsedovi Národnej rady do 6. novembra 2013. (Hlasovanie.) 139 prítomných, 80 za, 8 proti, 51 sa zdržalo. Uznesenie sme schválili. Poprosím pána poslanca Ivana Švejnu, aby uviedol hlasovanie o návrhu uznesenia k návrhu skupiny poslancov na prijatie stanoviska Slovenskej republiky – Deklarácia o daňovej suverenite v priamych daniach, je to tlač 743. (Hlasovanie o návrhu skupiny poslancov Národnej rady Slovenskej republiky na prijatie stanoviska Slovenskej republiky – Deklarácia o daňovej suverenite v priamych daniach , tlač 743.)
J. Rydlo, poslanec: (2010-02-09):
Ja by som z tejto dôvodovej správy pri predstavení tohto zákona vyzdvihol iba to, že potrebu historických archívov v Ríme si uvedomili nielen všetky naše susedné štáty, ale i mnohé iné štáty Európy, ktoré majú v Ríme vlastné fungujúce historické ústavy a ktoré sa popri vlastnom historickom výskume venujú aj bádaniu v odboroch archeológie, umenovedy či knižných vied. Každý má svoju pevnú štruktúru, štatút a rozpočet, pričom ich pracovníci skúmajú svoju národnú históriu vo svetle týchto jedinečných prameňov. Okrem toho tiež vykazujú publikačnú činnosť, organizujú medzinárodné semináre, kolokviá, konferencie, zverejňujú dosiahnuté výsledky. Ústavy poskytujú bádateľom historických knižných fondov, filologicko-historických, právno-historických, umenovedno-historických a archeologických odborov štipendiá. Chcem zdôrazniť, že Slovenský historický ústav v Ríme musí mať predovšetkým vlastnú právnu subjektivitu, vlastnú, a nie odvodenú, mať sídlo v Ríme, vyvíjať riadnu vedeckú, výskumnú činnosť, prezentovať výsledky tejto činnosti v publikáciách vo svetových jazykoch, predovšetkým v taliančine, a aspoň občasnou organizáciou medzinárodných konferencií a prezentácií. Všetci výskumní pracovníci, historici, umenovedci a tak ďalej, ktorí v minulosti tieto rímske archívy navštívili, konštatovali, že v skúmaných archívoch sa nachádzajú mimoriadne vzácne informácie o slovenskej histórii, ku ktorým momentálne nikto nemá systematický prístup. Podpora činnosti Slovenského historického ústavu v Ríme je z pohľadu nielen striktne vedeckého, ale i z perspektívy národných a štátnych záujmov Slovenska o to naliehavejšia, že všetky okolité štáty majú v Ríme podobné ústavy, ktoré vyvíjajú veľmi aktívnu výskumnú, publikačnú a kultúrno-diplomatickú činnosť, ktorá sa priamo či nepriamo dotýka aj Slovenska. Absencia slovenskej vedy v citlivom a prestížnom rímskom a vatikánskom vedeckom a kultúrnom prostredí spôsobuje Slovensku veľkú škodu, znemožňuje slovenským historikom skúmať bohaté vatikánske a rímske historické pramene, má za následok, že slovenské dejiny sú v rímskom vedeckom prostredí prakticky neznáme alebo prítomné v rôznych nie nezainteresovaných dezinterpretáciách a stavia Slovensko do pozície nekultúrnej krajiny, neschopnej vlastnej vedeckej prezencie na medzinárodnom poli. Toľko z mojej strany, pokiaľ ide o prezentáciu tohto zákona, a keď bude otvorená rozprava, tak sa prihlásim do rozpravy ako prvý. Ďakujem.
P. Paška, predseda NR SR: (2010-02-02):
(Hlasovanie.) 136 prítomných, 84 za, 52 sa zdržalo. Návrh sme schválili. Sme v treťom čítaní . Otváram rozpravu. Nie je záujem vystúpiť. Vyhlasujem rozpravu za skončenú. A budeme hlasovať.
Jurinová, Erika, podpredsedníčka NR SR (2015-03-18):
Ďakujem pekne, pán, pán predsedajúci. Vážené kolegyne, kolegovia, vlastne len kolegovia, dovoľte mi predniesť spravodajskú správu k návrhu poslancov Národnej rady Slovenskej republiky Júliusa Brocku, Alojza Přidala na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 1413). V súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona uvedeného pod tlačou 1413. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku, ale aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajúcu z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015 po prerokovaní návrhu zákona v Národnej rade v prvom čítaní. Pán predsedajúci, otvorte všeobecnú rozpravu.
Paška, Pavol, predseda NR SR (2014-11-09):
Pán poslanec, spravodajkyňa riadi hlasovanie.
Podmanický, Ján, poslanec NR SR (2022-02-18):
Ďakujem za slovo. Pán minister, vy ste sa tu snažili tie dôkazy, ktoré boli zverejnené, bagatelizovať, relativizovať, snažili ste sa navodiť atmosféru, že čo tu my robíme nejakú vedu z nejakých neformálnych debát vyšetrovateľov. Takých debát je na Slovensku milión. Pán minister, dobre viete, že je to len márny pokus niečo schovať pod koberec. To nebola žiadna neformálna debata nejakých ľudí, ktorí niekde sedia a rozprávajú sa. Bola to debata štátnych orgánov o príprave trestnej činnosti, o manipulovaní dôkazov. To neboli nejakí chlapci, ktorí sa o niečom rozprávajú. To boli vyšetrovatelia, štátne orgány, ktoré vykonávali svoju právomoc a vykonávali ju spôsobom absolútne protiprávnym, nepovoleným, zločinným. Nie sú to len nejaké nahrávky, ktoré si niekto urobil. Sú to legálne, povolené nahrávky, povolené krajským súdom, použiteľné v trestnom konaní. To nebola žiadna nejaká vec, ktorá sa dá vypnúť, ako povedal jeden z mála novinárov, ktorý sa tejto téme venujú a ktorého nemožno nijakým spôsobom obviňovať, že je naklonený SMER-u, mám na mysli pána Daga Daniša, ktorý povedal vo svojom komentári, tieto ohavnosti, použil slovo ohavnosti, sa nedajú vypnúť. Tieto ohavnosti sa nedajú vypnúť. Vy máte jediné šťastie, pán minister, že vás ešte médiá chránia. Ale už viacerí novinári si uvedomujú, že ak budú toto obraňovať, tak zavedú precedens, že v budúcnosti sa už nebudú môcť nikoho, žiadneho politika na nič pýtať, lebo ak toto prikryjú, tak potom už nemôžu nikomu nič vyčítať.
B. Bugár, podpredseda NR SR: (2004-11-30):
K. Fajnor, poslanec: Ďakujem pekne, pán predsedajúci. Dovoľte mi, aby som zareagoval na kolegu predrečníka. Čo sa týka rozdielnych výsledkov v prvom a v druhom kole. No tak ja musím pripomenúť, v prvom kole našich prezidentských volieb vyhral Vladimír Mečiar a v druhom kole vyhral dnešný prezident pán Gašparovič. To znamená čo? To nie je argument, prosím vás pekne? Totižto títo dvaja kandidáti, ako všetci dobre vieme, ako všetci dobre vieme, mali veľmi blízke výsledky a tým, že jeden z nich nevyhral rozdielom 10, 15 alebo 20 %, sa mi to zdá logické. Vyhral rozdielom, ja neviem, necelých 3 %. My sme vôbec neprotestovali, keď prezident George W. Bush, v poriadku, taký je ich zákon, vyhral 800 hlasmi na Floride. Lenže tu je rozdiel takmer 900-tisíc hlasov a voči čomu ideme? My chceme povedať, že tí ostatní ľudia sú tam nedemokratickí? No tak to by som si ja nikdy nedovolil vlastne väčšinu, ktorá tam je, uznať za nedemokratickú. A tú mapku, ktorú ste nám ukázali, ja by som a prajem vám, aby sa vám v živote nikdy nestalo to, aby na základe nejakej mapky vás niekto niekde súdil a prijímal o vás uznesenia. Ďakujem pekne. (Potlesk.)
Puci, Róbert, poslanec NR SR (2024-05-14):
Ďakujem pekne. Za klub strany HLAS – sociálna demokracia chcem povedať, že my tento návrh nepodporíme. Rezort zdravotníctva je určite ťažký rezort a myslíme si, že pani ministerka Dolinková ho zvláda veľmi dobre. O absurdnosti tohto návrhu svedčí už len to, že do samotnej rozpravy sa prihlásili až štyria opoziční poslanci a pokiaľ by neboli prítomní poslanci z koalície, ktorí debatovali, tak by to bola asi najkratšia rozprava k odvolávaniu člena vlády v histórii Národnej rady Slovenskej republiky. Preto ešte raz zopakujem a dovolím si povedať aj v mene ostatných koaličných partnerov, že tento návrh nepodporíme. Ďakujem pekne.
Paška, Pavol, predseda NR SR (2012-09-25):
Pán poslanec, s dôverou sa obráťte na svojho šéfa poslaneckého klubu, ktorý je súčasťou rokovaní poslaneckého grémia. A ostatné grémium a aj skupina zástupcov poslaneckých klubov riešila túto otázku minulý týždeň. Ale, samozrejme, tou dobrou odpoveďou je, že v zmysle platného zákona o verejnom obstarávaní a v lehotách, ktoré umožňuje s primeraným množstvom námietok a prípadných odsunov, sa možno dočkáte aj notebookov. Ďakujem pekne. (Smiech v rokovacej sále.) Poprosím teraz pani poslankyňu Nicholsonovú, keďže budeme rokovať v prvom čítaní o jej návrhu na vydanie zákona č. 8 o cestnej premávke, je to tlač 151, aby ho uviedla. (Veľký ruch v sále.) Poprosím vás, pani poslankyňa. Dámy a páni, vyhlasujem päťminútovú prestávku. Prepáčte, to nemá zmysel, pani poslankyňa. Budeme pokračovať o 17.15 hodine. Poprosím tých, ktorí majú záujem o uvedenie zákona, aby zostali v sále, ostatných, aby radšej odišli. (Prestávka.) (Po prestávke.)
Blanár, Juraj, podpredseda NR SR (2022-09-23):
Dve faktické poznámky krátke, pán poslanec Šefčík.
Lipšic, Daniel, poslanec NR SR (2015-07-01):
Dobre. Poprosím vás...
Vons, Peter, poslanec NR SR (2021-03-30):
Ďakujem. Pán predsedajúci, dajte, prosím hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, ďalej aby za gestorský výbor určila hlasovanie Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď. Dajte, prosím, hlasovať.
Galek, Karol, poslanec NR SR (2018-10-17):
Ďakujem pekne. Ja by som navrhoval termínovanie tlačí 1153, 1154 a 1170, kde som predkladateľ, na utorok 23. 10. o 9.00 hodine. Dôvodom je služobná cesta, na ktorú idem už v podstate zajtra večer, a kde sa zúčastním konferencie a nerád by som o tieto body prišiel.
Danko, Andrej, predseda NR SR (2018-11-27):
Pán poslanec Budaj.
Martinák, Ľuboš, poslanec NR SR (2015-03-11):
Ďakujem za slovo. Pán poslanec Beblavý, viackrát ste tu spomínali len akési marketingové ťahy, pričom ste zdôraznili skutočnosť, že počty škôl v Žilinskom samosprávnom kraji, stredných odborných sa znížili o 21 %, ale počet učebníc narástol. Pričom ste aj trošku tak sarkasticky povedali: no tak šetrenie 16-ch riaditeľov, čože to je? Ja už som včera spomínal, že opoziční poslanci veľmi často trpia stratou pamäti. Prečo? No jednoducho preto, že mal som možnosť učiť na strednej škole počas druhej Dzurindovej vlády, na odbornej strednej škole, kde ste šetrili, kde šetrila vláda Dzurindu až takým spôsobom, že takmer vôbec nebolo odborných kníh, hlavne pre drevárske a “autárske“ odbory. Takže skutočne pozrite sa trošku dozadu, ak chcete, takto sarkasticky hovoriť o marketingových ťahoch. A skutočne trochu sebareflexie by vám nezaškodilo. Nielen vám, ale aj ostatným vašim kolegom. Ďakujem.
Grendel, Gábor, podpredseda NR SR (2021-10-19):
S reakciou na faktické poznámky pán poslanec Eduard Kočiš.
Šipoš, Michal, poslanec NR SR (2023-02-10):
Ďakujem veľmi pekne. Ja by som chcel len pre záznam nahlásiť, že hlasovanie, posledné číslo 134, mi vykázalo hlasovacie zariadenie, že som nehlasoval a hlasoval som za.
Pellegrini, Peter, predseda vlády SR (2019-06-27):
Ďakujem pekne. Pán poslanec, aj predtým rozpočtová rada každý rok vydávala takéto pesimistické informácie a nakoniec tá reálna skutočnosť v závere roka vyzerala úplne inak. A neviem, či sa vôbec ešte raz alebo vôbec niekedy naplnili očakávania Rady pre rozpočtovú zodpovednosť a ich pesimistický náhľad na vec. Ja nezľahčujem tie opatrenia. Je tu pán minister financií, môžte sa ho spýtať, čo pripravuje. Ale na druhej strane, viete, vy tak veľmi radi si beriete do úst tie sociálne balíčky a tak pohŕdavo o nich rozprávate. Ja by som vám odporúčal, pán poslanec, choďte najbližšie na ulicu, zastavte mamičku s kočíkom a povedzte jej, že vy budete za to, aby nedostala 150 eur navyše ako rodičovský príspevok. (Potlesk.) Choďte jej to povedať! Potom sa zastavte u dôchodcu, ktorý pôjde po ulici, a povedzte, že vy osobne im nedáte dvojnásobný vianočný príspevok, lebo si to nezaslúžia. Choďte im to povedať! Vy sa potom zastavte u pracujúceho človeka a povedzte, že nepodporíte zníženie jeho daní, aby mu viacej zostalo v peňaženke. Choďte a choďte mu to povedať! A nerozprávajte tu, ale choďte tam a povedzte to tým ľuďom, že nechcete dať ani matkách, ani seniorom, ani pracujúcim ľuďom. Tie peniaze nejde prejesť vláda ani jednotliví ministri. Tie peniaze všetky skončia v peňaženkách občanov Slovenskej republiky a tak je to správne. A hoc by to mohlo znamenať aj nejaký malý deficit, kedykoľvek sa za to postavím.(Potlesk.) Ďakujem pekne.
Kazda, Radovan, poslanec NR SR (2022-06-22):
Ďakujem za slovo. ďakujem, počkám kým si pán poslanec Taraba uvedomí aké sú pravidlá rokovacieho poriadku, ale ide si tu, ide si tu. (Prerušenie vystúpenia predsedajúcim.)
Nemky, Martin, poslanec NR SR (2019-09-18):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre financie a rozpočet, ďalej že za gestorský výbor určuje ústavnoprávny výbor s tým, aby výbory prerokovali návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
A. Belousovová, podpredsedníčka NR SR: (2008-10-24):
Nech sa páči, pani poslankyňa, máte slovo.
V. Matejička, poslanec: (2007-09-11):
Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 23. augusta 2007 č. 375 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 15. októbra 2007 a gestorský výbor do 16. októbra 2007. Prosím, pán podpredseda, otvorte rozpravu.
Kollár, Boris, poslanec NR SR (2016-05-18):
Ďakujem. Ja som veľmi rád, že pán Viskupič sa tomuto takto venuje obšírne, a ja som presvedčený, že tento zákon treba zmeniť. Je nedokonalý tento regulátor, je absolútne, má zviazané ruky, lebo je veľmi nešťastné, že keď tunak ideme kontrolovať vyváženosť spravodajstva, najviac sťažností na to bolo, že proste je to nedokonalé, ale pritom printy si tu môžu robiť, čo chcú. To sú takisto médiá ako elektronické médiá a tie môžu zavádzať, robiť si, čo chce. To je taký nezmysel, ako keby sme pornografiu do telky nepustili, ale na titulkách sme to predávali pomaly pred školami. Takže to je jedna z vecí, ktoré si myslím, že treba určite zmeniť a rozviazať ruky tomuto regulátorovi aj v tomto, aj hlavne a potom pri tých licenciách. Pozrite sa, jedna finančná skupina má tri-štyri rádiá a neni s tým absolútny problém, dá sa s tým kupčiť, okamžite to viete po získaní takejto licencie zmeniť, ten program už nemusí byť informačný, ale zrazu je to z toho oldies rádio, áno? To znamená, že skutočne súhlasím s pánom poslancom, že treba tento zákon kompletne prekopať a zmeniť, lebo je nefunkčný. Zväzuje rade ruky, pre retransmisiu a vysielanie, a nevieme, skutočne my nevieme, kto sú skutoční vlastníci týchto médií. Môžeme sa len domnievať. Ďakujem.
Hrušovský, Pavol, podpredseda NR SR (2010-12-14):
Pán poslanec Jahnátek.
Dostál, Ondrej, poslanec NR SR (2018-09-12):
... pretože 28. október je tým dňom, ktorý symbolizuje vznik Československa, vznik prvej Československej republiky, vznik demokratického Československa a demokratickú a humanistickú tradíciu prvej Československej republiky, ktorú si chceme uctiť a pripomenúť. Navrhujeme, aby sa 28. október stal štandardným štátnym sviatkom teda natrvalo, nie iba na jeden deň. Tento rok pripadá 28. október na nedeľu, takže nebude treba kvôli tomu vyhlasovať osobitné, osobitné voľno. Navrhujeme nahradiť medzi štátnymi sviatkami Deň ústavy, čiže prvý, 1. september, ktorý by sa mal podľa nášho návrhu stať pamätným dňom a, naopak, 28. október by sa mal preradiť z, zo, z pamätných dní medzi štátne sviatky. Zopakujem aj to, že vládny návrh bol zle pripravený. A nie je to náhoda, že je zle pripravený a že sa musí jednobodový návrh zákona meniť tak, že sa zmení celý ten jeden bod. To babráctvo nie je ani tak dôsledok nekompetentnosti, je skôr dôsledok toho, ako vládna koalícia a vláda pristupuje k legislatívnemu procesu. K tomu návrhu zákona nebolo riadne medzirezortné pripomienkové konanie, k tomu návrhu zákona v podstate nebolo žiadne medzirezortné pripomienkové konanie, nerokovala o ňom ani Legislatívna rada vlády. Proste vláda si povedala, spomenula si, že máme tu 100. výročie vzniku Československa, čo by sme spravili, dobre, dajme, dajme Martinskú deklaráciu ako jednorazový štátny sviatok, napíšte niečo, niekto to napísal a napísal to zle. Takže aj vy si to musíte opraviť, keď budete schvaľovať ten svoj pôvodný návrh. A dovoľte, aby som na záver prečítal znenie toho pozmeňujúceho a doplňujúceho návrhu v zmysle rokovacieho poriadku. Pozmeňujúci a doplňujúci návrh poslancov Národnej rady Slovenskej republiky Ondreja Dostála, Petra Osuského, Zuzany Zimenovej, Martina Klusa a Viery Dubačovej k vládnemu návrhu zákona, ktorým sa mení zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov (tlač 998). V čl. I sa na začiatok vkladajú nové body 1 až 3, ktoré znejú: 1. V § 1 písmeno d) znie: „d) 28. október – Deň vzniku samostatného česko-slovenského štátu,“. 2. V § 3 sa za písmeno j) vkladá nové písmeno k), ktoré znie: „k) 1. september – Deň Ústavy Slovenskej republiky,“. Doterajšie písmená k) až t) sa označujú ako písmená l) až u). 3. „V § 3 sa vypúšťa písmeno p).“ Doterajšie písmená r) až u) sa označujú ako písmená p) až t). A doterajší text čl. 1 sa primerane prečísluje. Ďakujem vám za pozornosť.
Danko, Andrej, podpredseda NR SR (2024-01-10):
Pán poslanec Lackovič.
Grendel, Gábor, podpredseda NR SR (2020-06-03):
Dávam slovo spravodajcovi, ktorého určil navrhnutý gestorský výbor pre financie a rozpočet, predsedovi tohto výboru pánovi poslancovi Mariánovi Viskupičovi. Nech sa páči.
Heger, Eduard, poslanec NR SR (2019-05-17):
Ďakujem veľmi pekne. Ty si povedala vlastne o tom, že tu je špecifický problém, a naozaj myslím si, že nie je správne pristupovať k špecifickým problémom s celoplošným riešením, ale špecifické problémy potrebujú špecifické riešenie. A pekne si vyzdvihla vlastne aj tie problémy, ktoré tu sú, a zaznelo to tu v rozprave vlastne ohľadom tých čakacích dôb a tak ďalej, že tá nepripravenosť je tu je veľmi vysoká. A mne to trošku tak pripomenulo ten zákon o, keď sme sa bavili o zákone o obedoch zdarma, že vlastne tiež koalícia sa nás snažila presvedčiť, že to pôjde hladko, nakoniec musela to odložiť, posúvať a vidíme, že naozaj okolo toho je. Čiže aj toto je taký ten rozmer týchto poslaneckých návrhov, že nedávajú priestor na dostatočnú prípravu, aj keď teda tu ten čas je väčší, ale stále. Takže neviem, no, mne tu, naozaj viacero vecí ma tu v celom tom procese ruší toho zákona, odhliadnuc od toho, čo tu zaznelo aj od mnohých z vás, tie veľmi vecné argumenty. Takže toľko za mňa. Ďakujem.
Danko, Andrej, predseda NR SR (2019-06-19):
Pán poslanec Simon, faktická, alebo ste prihlásený do rozpravy? Dve faktické poznámky. Pán poslanec Antal, Martinák. Uzatváram možnosť prihlásenia. Pán poslanec Antal.
Mihalik, Marcel, poslanec NR SR (2021-12-01):
Ďakujem predkladateľovi. Povedal aj za mňa, hlasovanie zajtra o jedenástej hodine. Ďakujem.
P. Hrušovský, predseda NR SR: (2004-08-24):
Poprosím pána poslanca Kondróta, aby informoval Národnú radu o výsledku tajnej voľby predsedu zahraničného výboru. Nech sa páči, pán poslanec. (Ruch v sále.) Prosím o pokoj, páni poslanci.
Paška, Pavol, predseda NR SR (2013-02-14):
Neschváliť. (Ruch v sále.) (Hlasovanie.) 133 prítomných, 29 bolo za, 22 proti, 77 sa zdržalo, 5 nehlasovali. Konštatujem, že sme neschválili návrh novely zákona č. 445. Dámy a páni, prerokovali sme schválený program 14. schôdze. Ďakujem vám za spoluprácu. Vyhlasujem 14. schôdzu za skončenú. Poprosím o prestávku do 13.05 hod. napriek tomu, že ďalšiu schôdzu som zvolal na 13.00 hodinu, ale potrebujeme nastaviť systém, takže o 13.05 hod. budeme sa prezentovať, aby sme otvorili schôdzu, ktorú som zvolal na základe žiadosti skupiny poslancov. (Rokovanie 14. schôdze NR SR sa skončilo o 12.58 hodine.) (Po skončení rokovania 14. schôdze NR SR a krátkej prestávke sa začalo rokovanie 15. schôdze NR SR.)
P. Hrušovský, predseda NR SR: (2004-09-23):
Nech sa páči, pán poslanec Hamerlik. R. Hamerlik, poslanec: Ďakujem za slovo, ja iba jediný návrh chcem predniesť, a to bod 1 spoločnej správy vyňať na osobitné hlasovanie. Ďakujem.
Laššáková, Jana, podpredsedníčka NR SR (2014-11-27):
Ďakujem pekne. Na vystúpenie pána poslanca s faktickou poznámkou páni poslanci Marián Záhumenský a Zsolt Simon. Končím možnosť prihlásiť sa s faktickými poznámkami. Pred tým, ako vám dám slovo, pán poslanec Záhumenský, chcem privítať na balkóne študentov verejnej správy z Košíc. Vitajte! (Potlesk.) Nech sa páči, pán poslanec Záhumenský.
Šefčík, Marek, poslanec NR SR (2023-06-22):
Áno, dobre. Takže pozmeňujúci návrh poslancov Národnej rady... (Prerušenie vystúpenia predsedajúcim.)
Poliačik, Martin, poslanec NR SR (2014-09-24):
No, bohužiaľ. (Výkrik v sále: Ďalší Hlina! Už je to tu!)
Laurenčík, Milan, podpredseda NR SR (2021-05-04):
Ďakujem. Na vaše vystúpenie neeviduje žiadnu faktickú poznámku. Toto bol jediný písomne prihlásený do rozpravy, preto sa teraz pýtam, či sa hlási niekto do rozpravy ústne. Konštatujem, že nie, preto vyhlasujem rozpravu za skončenú. Chce k rozprave zaujať stanovisko navrhovateľ? Nechce. Pán spravodajca? Keby ste určili termín hlasovania o tomto návrhu zákona.
Bugár, Béla, podpredseda NR SR (2010-12-10):
Ďakujem. Vážené panie poslankyne, páni poslanci, pardon, vážení páni poslanci, končím dnešný rokovací deň. Prajem vám príjemný víkend a budúci týždeň v utorok o 9.00 hodine budeme pokračovať podľa programu. Ďakujem pekne. (Prerušenie rokovania o 13.58 hodine.)
Blanár, Juraj, podpredseda NR SR (2022-05-24):
Pani poslankyňa Laššáková s faktickou poznámkou.
Jurinová, Erika, podpredsedníčka NR SR (2013-10-23):
To je to všetko výsledok reakcie na pána poslanca Poliačika.
Blanár, Juraj, podpredseda NR SR (2022-06-21):
Pán poslanec Cmorej s faktickou poznámkou.
Grendel, Gábor, podpredseda NR SR (2020-07-23):
Kolegyne, kolegovia, budeme pokračovať v prerušenej schôdzi. V rozprave by mal vystúpiť pán poslanec Šipoš, ktorého nevidím v sále. Ďalší v poradí je pán poslanec Mazurek, nech sa páči. (Smiech v sále, potlesk a pokrik. Rečnícky pult naďalej blokujú poslanci z ĽSNS.) Pustite, prosím, čas pána Mazureka. Samozrejme, poprosím spravodajcu a navrhovateľa, aby si sadli na svoje miesta.
Vons, Peter, poslanec NR SR (2021-05-11):
Pán predsedajúci, keďže sme hlasovali o pozmeňujúcich návrhoch zo spoločnej správy a po pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
P. Paška, predseda NR SR: (2010-03-04):
(Hlasovanie.) 130 prítomných, 117 za, 2 proti, 10 sa zdržalo, 1 nehlasoval. Máte súhlas, pán predseda, poďme.
Bugár, Béla, podpredseda NR SR (2016-10-26):
Ďakujem pekne. Takže pristúpime teraz k hlasovaniu o bode 51 programu v druhom čítaní o návrhu poslanca Danka, Glváča, Bernaťáka, Gála, Hrnčiara na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku (tlač 200). Dávam teraz slovo spravodajkyni pani poslankyni Laššákovej, ktorá bude uvádzať jednotlivé hlasovania. Nech sa páči. (Hlasovanie o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Danko, Andrej, podpredseda NR SR (2023-12-15):
Pani poslankyňa Števulová. Pokračujeme s reakciou na faktické, poslanec Gröhling, pani poslankyňa Števulová, máte fak... máte procedurálny návrh?
Luciak, Michal, poslanec NR SR (2022-10-04):
Týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Pellegrini, Peter, podpredseda NR SR (2020-09-16):
Ďakujeme pekne, pán minister, to slovo mu odovzdáme my, nie vy. (Povedané s pobavením.) Ale nech sa páči, pán predseda NKÚ, máte slovo. Pán minister už ukončil svoje úvodné slovo, takže poprosíme o prednesenie stanoviska Najvyššieho kontrolného úradu k záverečnému účtu. Nech sa páči.
Pročko, Jozef, poslanec NR SR (2023-12-05):
Novú politickú kultúru. Predstavte si, že by sme vykríkli takto, ako vykrikujú, my, už tu skáču ako také sršne. Ako také sršne vrieskajú. No, teraz, teraz tam neviem, niekto povedal, že z teba srší zlo, neviem, či to je, ja neviem, viete, zo mňa srší, zo mňa srší, a to, to mám, vždy som mal spravodlivosť, vždy som to mal v sebe. Ja naozaj keď vidím, keď vidím, ako rozdávate peniaze svojim ľuďom, ako kradnete, rabujete a ešte sa pri tom smejete, ešte sa pri tom smejete, ako, ako vám rušia vaše, vaše obvinenia, keď ste obvinení z toho, že ste tam niekoho opaľovali a potom vám zbil ten človek a jak vás, jak ste, jak naozaj vy, vy likvidujete právny štát, právny štát, je mi vás ľúto. Viete, používate Richarda Sulíka teraz na zakrytie vašich obrovských káuz. Vy rozprávate a už to tu dnes zaznelo, zlodej kričí, chyťte zlodeja, a ja... (kýchnutie v pléne), pravda je. Hahaha, ďakujem, na zdravie. Vidíš, neexistuje, neexistuje náhoda. Milí poslanci Smerohlasu, vás mi je veľmi ľúto, lebo stále to budem hovoriť, že v každom človeku je aj česť, je aj, je aj to dobro, je aj morálka, je aj tá spravodlivosť. Len viete, to aby som dostal od šéfa dobrý flek, aby sme dostali firmy, ktoré si dohodíme peniaze na kšeftovanie, tak to je, žiaľbohu, viac. To je viac. Jedno chcem vám, chcem povedať na záver celému Slovensku, to, čo robí teraz Fico, nikdy v živote sa nedialo v demokratickom štáte. Aj keď tu Fico dlhé roky bol, teraz Slovensko Fico ide dostať naozaj na úroveň Bieloruska, Ruska a krajín, ktoré si, ktoré si nevážia demokraciu, v ktorých neplatí diktatúra. Fico tu rozhodoval o tom, že kto čo bude vyšetrovať, kto čo môže, sudca, ktorý môže o tom rozhodnúť. A Fico tých, ktorí mu išli poruke, vždy vedel dobre odmeniť. Buď dostali nejaké byty, buď dostali nejaké, nejaké finančné odmeny, alebo si vozili peniaze do Dubaja vládnym špeciálom. Dlhé roky, dlhé roky tu Slovensko Fico drancoval. A keď mi tu niekto povie, že sme mali ústavnú väčšinu a nepredložili sme zákon o hmotnej zodpovednosti, tak to je klamstvo, my sme ho predložili. Ale potom sa nevyhovárajte, že je, nám nejdete podporiť náš volebný program. Váš volebný program nie je česť, spravodlivosť? Váš volebný program nie je, páni poslanci, že keď je niekto krivý, keď je niekto zločinec, keď kradne politik, nemal by byť odsúdený? Nemal by mať hmotnú zodpovednosť? No nekývajte hlavami, ale zahlasujte za. Ďakujem veľmi pekne. (Potlesk.)
Hrnčiar, Andrej, podpredseda NR SR (2017-06-13):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, predsedovi tohto výboru poslancovi Ľubomírovi Petrákovi.
Laššáková, Jana, podpredsedníčka NR SR (2015-04-15):
Pán poslanec Blaha, nech sa páči.
Horecký, Ján, poslanec NR SR (2023-11-15):
Ďakujem za slovo. Páni ministri, dámy, páni, chcem oceniť fundovaný a... fundovaný príspevok kolegu Petra Stachuru s vzhľadom do vecí zo skúseností zahraničných aj domácich. Je to o tom, čo chceme priniesť do politiky, do tejto služby, solídnosť a kompetentnosť, a preto som to hľadal aj v programovom vyhlásení vlády. Peter sa dotkol aj prípravy lekárov, zdravotníckeho personálu, vzdelávania, podmienok, v ktorých sa uskutočňuje táto príprava. Keď som mal možnosť hovoriť so študentmi, s medikmi alebo s budúcimi zdravotnými sestrami, to, na čo sa najviac ponosovali, bolo to, čoho sa dotkol aj Peter, že oni neštudujú, nechcú študovať len akademické fakty, ktoré sú backgroundom pre túto serióznu profesiu, ale potrebujú byť majstrami svojho aj remesla a potrebujú rásť v praxi, potrebujú sa učiť od skutočných majstrov, ktorí to dokážu robiť tak najlepšie, ako sa dá. A toto je niečo, čo naznačuje, že musíme skoncovať s rezortizmom. Zdravotníctvo nie je uzavretý rezort, podobne ako niektoré ďalšie. My musíme prierezovo riešiť tieto vážne problémy. V oblasti vzdelávania, samozrejme, aj s rezortom vzdelávania a v iných oblastiach, ako bolo tu kolegom naznačené, v doprave s dopravou a tak ďalej. Takže hľadal som v programovom vyhlásení vlády tieto prieniky, hľadal som tam nejaké projektové riešenia, interrezortne veci, na ktoré jeden rezort sám nestačí, no márne. Chceme sa pokúsiť priniesť tieto mosty a prispieť k riešeniu. Ďakujem.
Blanár, Juraj, podpredseda NR SR (2023-03-21):
Pán poslanec Habánik s faktickou poznámkou.
P. Paška, predseda NR SR: (2007-12-04):
(Hlasovanie.) 147 prítomných, 61 za, 66 proti, 20 sa zdržalo. Návrh sme neprijali.
Figeľ, Ján, podpredseda NR SR (2013-04-16):
Pán poslanec Zajac s ďalšou poznámkou.
Záborská, Anna, poslankyňa NR SR (2020-09-02):
Ďakujem pekne, pán predseda. Prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2013-06-27):
Skôr tak áno, trošku politicky a k rozprave. Tá rezerva písmen je, Jozef, je ešte nejaká. Ale ja si nemyslím, že to je teraz o vyčerpávaní možností v zákonoch, aby sme čím viac povinností, skôr o myšlienke, ktorá by mala potvrdiť takú dobrú prax, niekedy viac nepísanú než písanú: náš zákazník – náš pán. A keď zákon neprejde, lebo o tom budú rozhodovať kolegovia naľavo a je ich tu riedko, rozhodnete, tak potom má význam naozaj taký morálny alebo spoločenský apel bankám, zaveďte dobrú prax. Nikto vás do toho neprinúti zákonom, ak to kolegovia neodhlasujú, ale banky ponúkli klientom, už či majú základnú, strednú alebo vysokú školu, čitateľnú odpoveď, keď uzatvárajú takéto zmluvy, aby to bolo ústretové voči klientovi. To sa dá. Seriózne banky to môžu robiť aj bez zákona. Skúsime, uvidíme, čo SMER. Ďakujem pekne za slovo.
P. Hrušovský, predseda NR SR: (2002-12-09):
Nech sa páči. Pani poslankyňa Brestenská bola poverená overovateľmi, nech sa páči. B. Brestenská, poslankyňa: Vážený pán predseda, vážení kolegovia, kolegyne. Dovoľte mi, aby som uviedla závery z tajného hlasovania o návrhu na voľbu člena Rozhlasovej rady. Z opakovanej voľby 9. decembra bolo vydaných 133 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena do Rozhlasovej rady 0 poslancov neodovzdalo hlasovací lístok, zo 133 hlasovacích lístkov boli 4 neplatné, a teda zo 129 platných hlasovacích lístkov overovatelia zistili, že pri voľbe Alexandra Koreňa hlasovalo za 9, proti 75, zdržalo sa 45, Jozefa Kožára za 2, proti 77, zdržalo sa 50, Jána Sanda za 0, 80 proti, 49 sa zdržalo, Zuzany Uličianskej za 0, 80 proti, 49 sa zdržalo, Karola Kállaya hlasovalo 76 za, 34 proti a zdržalo sa 19, Petra Jaroša za 37, proti 61, zdržalo sa 31, Pavla Boroňa za 0, proti 84, zdržalo sa 45, Karola Mihóka za 0, proti 79, zdržalo sa 50, Františka Chmelára za 3, proti 77, zdržalo sa 49. Na voľbu členov Rozhlasovej rady bol potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Rozhlasovej rady zvolený Karol Kállay. Pán predseda, dovoľte mi zároveň, ja som bola minule trošku kritická, poďakovať všetkým členom, ktorí sa zúčastnili na sčítavaní hlasov, vykonali to veľmi zodpovedne a seriózne, zobrali si to k srdcu.
Faič, Vladimír, poslanec NR SR (2023-06-14):
Ďakujem. Pán predseda parlamentu, vývoj v parlamente je veľmi dynamický momentálne. To, čo si povedal o 150 opozičných poslancov, už nie je pravda posledné dva dni, pretože SaS-ka a bývalí ministri OĽANO nie sú v opozícii voči tejto vláde. Musíš tie počty trošku prerátať. Povedal si o tom, že vláda by mala kúriť, svietiť, pripraviť rozpočet a pripraviť voľby. Samozrejme, súhlasím, len realita je trošku iná. Ak si pozriete program rokovania vlády napríklad z 12. júna, zistíte, že tomu tak celkom neni. Vláda schválila návrh rozhodnutia o prevode majetkovej účasti štátu spoločnosti Východoslovenská energetika, schválila utajovaný materiál návrh použitia ozbrojených síl Slovenskej republiky v čase vojny, návrh akčného plánu rozvoja elektromobility, plán akčných opatrení úspešnej realizácii vodíkovej stratégie, akčný plán inteligentných miest a regiónov, stratégia kultúry a kreatívneho priemyslu Slovenskej republiky, vyslovila súhlas s rozhodnutím o schválení zmluvy o implementácii mimoriadnych opatrení na elimináciu dopadu nárastu cien elektrickej energie, akčný plán ochrany v chránenej vodohospodárskej oblasti Žitný ostrov a tak ďalej a tak ďalej, koncepcia strategickej komunikácie Slovenskej republiky. Vláda s týmto postavením a v tomto rámci ústavnoprávnej jej pozície nerobí len to, čo si povedal, že teda kúri, svieti, pripravuje rozpočet a pripravuje parlamentné voľby. Ďakujem.
Nicholsonová, Lucia, poslankyňa NR SR (2014-11-08):
Ďakujem veľmi pekne. Ďakujem aj pánovi poslancovi Lipšicovi a ďakujem, samozrejme, aj kolegyni Košútovej. No ja som netušila, že vaša dcéra takúto až misionársku prácu, teda charitu vykonávala pre Národnú radu. Takže ak je to tak, tak, samozrejme, môj obdiv a veľká vďaka jej patrí za to, že takéto niečo dokáže urobiť len tak z čistého srdca. A naozaj si ju viem predstaviť, keď rezala tie stromy a nakladala a odvážala to. Tak som rada, že sa takto starala o bezpečnosť našich občanov, ktorí teda chodia po potulkách okolo Bratislavského hradu. Pozdravujem ju srdečne.
B. Bugár, podpredseda NR SR: (2003-04-25):
(Hlasovanie.) Prítomných je 124 poslancov, za návrh 114, proti 10. Konštatujem, že sme schválili okrem bodu 1c návrh uznesenia Národnej rady k zmenám v zložení členov niektorých stálych delegácií Národnej rady Slovenskej republiky v medzinárodných parlamentných organizáciách. Teraz navrhujem, aby sme prerušili rokovanie. Pristúpime k ďalšiemu bodu, kde tiež budeme rozhodovať v tajných voľbách a tieto dve tajné voľby potom uskutočníme naraz. Takže prerušujem rokovanie o tomto bode programu a teraz pristúpime k návrhu na voľbu predsedu a členov Správy rady Ústavu pamäti národa a na voľbu členov Dozornej rady Ústavu pamäti národa. Návrh, ktorý pripravil výbor pre ľudské práva, národnosti a postavenie žien, ste dostali ako tlač 213. Dávam teraz slovo predsedovi výboru pre ľudské práva, národnosti a postavenie žien poslancovi Lászlóovi Nagyovi a prosím ho, aby návrh uviedol.
M. Číž, podpredseda NR SR: (2008-11-28):
Pani overovateľka nám oznámi výsledky volieb. Najprv poprosím teda pani overovateľku, aby oznámila výsledok tajného hlasovania o opakovanej voľbe členov Rady Slovenského pozemkového fondu.
Sólymos, László, minister životného prostredia SR (2017-06-16):
Ďakujem pekne. Vážený pán predseda Národnej rady Slovenskej republiky, vážené pani poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení neskorších predpisov. Účelom návrhu zákona je zapracovať požiadavky na zmeny vyplývajúce z praxe pri zhromažďovaní a spravovaní Národného registra uvoľňovania znečisťujúcich látok a prenosov mimo lokality prevádzkarne. Keďže vstúpením zákona č. 205/2004 do platnosti došlo k zmenám v procese nahlasovania údajov zo strany prevádzkovateľov, ako aj zo strany organizácií, ktoré nahlasujú a spolupracujú na národnom registri znečisťovania, nezodpovedá súčasné znenie potrebám praxe. Návrhom zákona sa zjednotí nahlasovanie údajov do národného registra znečisťovania od prevádzkovateľov, ktorí nahlasujú údaje podľa nariadení Európskeho parlamentu a Rady č. 166/2006 z 8. januára 2006 o zriadení Európskeho registra uvoľňovania a prenosov znečisťujúcich látok, ako aj podľa zákona č. 39/2013 Z. z. o integrovanej prevencii a kontrole znečisťovania životného prostredia. Návrh zákona je v súlade s právom Európskej únie, s Ústavou Slovenskej republiky a s ostatnými zákonmi, ako aj medzinárodnými zmluvami. Vážený pán predseda Národnej rady Slovenskej republiky, vážené pani poslankyne, vážení páni poslanci, verím, že navrhovaný vládny návrh zákona schválite. Ďakujem pekne.
Grendel, Gábor, podpredseda NR SR (2021-11-03):
V tom prípade mi neostáva nič iné, ako prerušiť túto schôdzu do zajtrajšej deviatej hodiny rannej, kedy budeme pokračovať v tejto mimoriadnej schôdzi. (Prerušenie rokovania o 20.43 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)